മോഷ്ടിക്കപ്പെട്ട ഗൃഹോപകരണങ്ങള് തിരികെ ലഭിച്ചതായി വീട്ടുടമ അഞ്ചല്: വീട്ടില് നിന്നും മോഷണം പോയ ആരോഗ്യരക്ഷ ഉപകരണങ്ങളുള്പ്പെടെയുള്ളവ തിരികെ ലഭിച്ചതായി വീട്ടുടമ . ഏതാനും ദിവസം മുമ്ബ് തടിക്കാട് ഷാ മന്സിലില് എ.സുബൈറിന്െറ വീട്ടില് നിന്നും കാണാതായ ലാപ് ടോപ്, ഇലക്ട്രിക്കല് ഇസ്തിരിപ്പെട്ടി, ടോര്ച്ച്, എമര്ജന്സി ലാമ്ബ്, രണ്ട് വാള് ഫാനുകള്, ഷുഗറും പ്രഷറും ടെസ്റ്റ് ചെയ്യുന്ന ഉപകരണങ്ങള്, ജ്യൂസര് മുതലായവയാണ് മോഷണം പോയതത്രേ.ഈ വിവരം അറിയിച്ചു കൊണ്ട് പൊലീസില് പരാതി നല്കിയിരുന്നതാണ്. ഇതില് ലാപ്ടോപ് ഒഴികെയുള്ളവ കഴിഞ്ഞ ദിവസം വീടിന്െറ രണ്ടാം നിലയിലെ കട്ടിലില് ഉപേക്ഷിക്കപ്പെട്ട നിലയിലാണ് കാണപ്പെട്ടത്. ലാപ് ടോപ് കൂടി തിരികെ കിട്ടുന്നതിനുള്ള നിയമ നടപടി സ്വീകരിക്കുമെന്ന് സുബൈര് അറിയിച്ചു.